ལྷག་པར་དུ་རྩོམ་པར་དམ་བཅའ་བའི་ཚིག་རྐང་མཐའ་མ་ཡི་གེའི་སྦྱོར་བ་བཤད་པར་བྱ།ཞེས་པའི་མདུན་གྱི་ཚིག་འབྲུ་བཞིས་ས་པཎ་གྱིས་མཛད་པའི་བསྟན་བཅོས་ཀྱི་མཚན་དངོས་སུ་བསྟན་པ་དེ་སུམ་རྟགས་ཀྱི་རྩ་བར་ཡང་སོར་ན་གནས་པ་འདིས་བསྟན་བཅོས་དེ་ཉིད་ཀྱི་མ་ཕྱི་དངོས་ཡིན་པ་མངོན་སུམ་མཚོན་མི་འདུག་གམ།ཡང་བསྐྱར་བཤད་ན་ཤོ་ལོ་ཀ་ཧྲིལ་པོ་འདི་རང་ལ་མཚོན་ནའང་དཔེ་དེ་གཉིས་བསྡུར་ན་ཚིག་འབྲུ་གཅིག་ཁོ་ནའི་ཁྱད་པར་མཐོང་བ་ནི།རྐང་པ་གསུམ་པར་མིང་ཚིག་བརྗོད་པ་རྣམས་ཀྱི་གཞི།ཞེས་རྣམས་བྱ་བ་དེ་ཀུན་ཞེས་པར་ལེགས་བཅོས་གནང་སྟེ་རྐང་པ་གཉིས་པར་ཡོད་པའི་མང་ཚིག་སླར་ཡང་ཟློས་སྐྱོན་འབྱུང་བ་སེལ་ནས་བརྗོད་བདེ་བར་མཛད་པ་འདི་ལས་ཀྱང་མ་ཕྱི་ཡིན་པའི་རྩ་དོན་དེ་སླར་ཡང་གསལ་བཤད་བྱེད་ཐུབ།